CELEX: 62012TN0262
Language: mt
Date: 2012-06-12 00:00:00
Title: Kawża T-262/12: Rikors ippreżentat fit- 12 ta’ Ġunju 2012 — Central Bank of Iran vs Il-Kunsill

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/27
            
         Rikors ippreżentat fit-12 ta’ Ġunju 2012 — Central Bank of Iran vs Il-Kunsill
   (Kawża T-262/12)
   2012/C 243/48
   Lingwa tal-kawża: l-Ingliż
   
      Partijiet
   
   
      Rikorrent: Central Bank of Iran (Tehran, l-Iran) (rappreżentant: M. Lester, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2012/35/PESK, tat-23 ta’ Jannar 2012 (1), u r-Regolament tal-Kunsill (UE) Nru 267/2012, tat-23 ta’ Marzu 2012 (2), sa fejn dawn il-miżuri adottati f’dawn l-atti jikkonċernaw lir-rikorrent;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               (1)
            
            
               L-ewwel motiv jallega li l-konvenut żbalja b’mod manifest meta qies li l-kriterji għat-tniżżil fil-lista li jinsabu fid-Deċiżjoni tal-Kunsill 2012/35/PESK u r-Regolament tal-Kunsill (UE) Nru 267/2012 ġew issodisfatti.
            
         
               (2)
            
            
               It-tieni motiv jallega li l-konvenut naqas milli jagħti raġunijiet adegwati u suffiċjenti sabiex jinkludi lir-rikorrent fil-lista ta’ persuni u entitajiet li għalihom japplikaw il-miżuri restrittivi.
            
         
               (3)
            
            
               It-tielet motiv jallega li l-konvenut naqas milli jissalvagwardja d-drittijiet ta’ difiża u ta’ stħarriġ ġudizzjarju effettiv tar-rikorrent.
            
         
               (4)
            
            
               Ir-raba’ motiv jallega li l-konvenut kiser, mingħajr ġustifikazzjoni jew proporzjon, id-drittijiet fundamentali tar-rikorrent, inkluż id-dritt tiegħu għall-protezzjoni tal-proprjetà u reputazzjoni tiegħu.
            
         
      (1)  Deċiżjoni tal-Kunsill 2012/35/PESK, tat-23 ta’ Jannar 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 19, p. 22)
   
      (2)  Regolament tal-Kunsill (UE) Nru 267/2010, tat-23 ta’ Marzu 2012, dwar miżuri restrittivi kontra l-Iran u li jħassar ir-Regolament (UE) Nru 961/2010 (ĠU L 88, p. 1)